Simona Atzori

Simona Atzori (Milan, Lombardia, 1974ko ekainaren 18a) XXI. mendean aktiboa izan zen artista, dantzari eta margolari italiarra da.

 Biografia 
Simona Atzori artista eta dantzaria da. Besorik gabe jaioa, oinak erabiltzen ditu marrazteko, idazteko eta eguneroko gainontzeko ekintza guztiak egiteko..

Gazte-gazte zela, saiakerak egin zituzten protesiak egokitzeko, baina oso azkar baztertu zituen, azalduz oso astunak eta ez praktikoak aurkitzen zituela, eta askoz errazagoa zitzaiola bere oinak erabiltzea zereginak egiteko.

Lau urte zituela hasi zen margotzen, eta Mario Barzon artista berehala ohartu zen zuen haren talentuaz: animatu eta babestu egin zuen. 1983an, Association artistes de la bouche et du pied du monde elkartearen beka bat jaso zuen.

Bere karrera hasierako une erabakigarri bat Joan Paulo II.a Aita Santuarekin izandako audientzia bat izan zen, zeinetan bertan Aita Santuaren beraren erretratu bat aurkeztu zion.

1996an, Western Ontarioko Unibertsitatean (Kanada) hasi zen ikasten. Ikusizko arteen ikastaroak bere bizitzako bi pasioak (pintura eta dantza) konbinatzeko aukera eman zion, eta, 2001ean, diploma lortu zuen, aipamen eta guzti.

2006ko martxoaren 10ean, Simonak Turingo Paralinpiar Jokoen irekiera-ekitaldian , performance dantzatu bat egin zuen..

Azken urteetan, Pescara Dance Festival jaialdian parte hartu du Simonak, eta dantzari eta koreografoei ematen zaien Atzori saria antolatu. Gaur egun ere sortzen eta bere lana mundu osoan erakusten jarraitzen du..

 Argitalpenak 

 Cosa ti manca per essere felice?, Mondadori, 2017
 Dopo di te, Mondadori, 2014..
 La strada nuova. Diventare protagonisti della propria vita, Giunti Editore, 2018..

 Erreferentziak 

 Kanpo estekak 
 Association des artistes de la bouche et du pied
 .

Kategoria:Wikipedia:Autoritate kontrola duten artikuluak
Kategoria:Dantzariak
Kategoria:Emakume dantzariak
Kategoria:Margolari elbarriak
Kategoria:Margolariak
Kategoria:Emakume margolariak
Kategoria:Dantzari elbarriak
Kategoria:XXI. mendeko margolariak
Kategoria:XXI. mendeko emakume margolariak
Kategoria:XXI. mendeko italiarrak
Kategoria:Milandarrak
Kategoria:Italiako dantzariak
Kategoria:Italiako margolariak